**Asociácia vzdelávateľov v sociálnej práci SR**

 V Bratislave dňa 17.11.2014

**Ing. Peter Pellegrini**

***Minister školstva, vedy, výskumu a športu Slovenskej republiky***

Ministerstvo školstva, vedy, výskumu a športu SR

Stromová 1

813 30 Bratislava

Vec: Žiadosť o stretnutie a podporu pri koncepčnom riešení odborných praxí v študijnom odbore 3.1.14 Sociálna práca

Vážený pán minister,

dovoľujeme obrátiť sa na Vás so žiadosťou o stretnutie a podporu pri koncepčnom riešení financovania odborných praxí v študijnom odbore 3.1.14 Sociálna práca.

Vzhľadom k personálnym zmenám na Ministerstve školstva, vedy, výskumu a športu SR si Vám dovoľujeme v stručnosti priblížiť vývoj riešenia predmetnej problematiky.

So žiadosťou o stretnutie zo dňa **4.11.2013** sme oslovili bývalého pána ministra školstva doc. PhDr. Dušana Čaploviča, DrSc. Vtedajší pán minister poveril bývalého štátneho tajomníka Ing. Štefana Chudobu, PhD. riešením našej žiadosti a stretnutím so zástupcami vedúcich katedier a zástupcom Asociácie vzdelávateľov v sociálnej práci SR (ďalej „AVvSP“).

Stretnutie sa uskutočnilo dňa **9.12.2013** na MŠVVaŠ SR za účasti:

* štátneho tajomníka Ing. Štefana Chudobu, PhD.,
* generálneho riaditeľa sekcie VŠ prof. Ing. Petra Plavčana, PhD.,
* poradcu štátneho tajomníka Ing. Mareka Repu
* zástupcu vedúcich katedier sociálnej práce na verejných vysokých školách a zástupcu AVvSP SR doc. PhDr. Ladislava Vasku, PhD.

Na základe dohody, ktorá vyplynula z vyššie uvedeného stretnutia zástupcov MŠ SR a AVvSP SR - katedry sociálnej práce, združené v Asociácii vzdelávateľov v sociálnej práci SR, vypracovali v priebehu roka 2014 *Minimálne štandardy odborných praxi v odbore 3.1.14 sociálna práca a Návrh na financovanie odborných praxí* (ktorý vznikol na základe vypracovania nákladovej analýzy odborných praxí).

Dovoľujeme si Vás z uvedených dôvodov osloviť s požiadavkou o stretnutie, na ktorom by sme Vám predložili výstupy v podobe dvoch materiálov, na ktorých pracovali zástupcovia katedier sociálnej práce zo všetkých univerzít Slovenska, kde sa študijný odbor sociálna práca študuje.

Ako prílohu tejto žiadosti si Vám dovoľujeme zaslať komuniké vedúcich katedier sociálnej práce na verejných vysokých školách a podporné listy dekanov a dekaniek fakúlt a rektora vysokých škôl z roku 2013, na ktorých sa v predmetnom študijnom odbore pripravujú budúci sociálni pracovníci a pracovníčky v oboch stupňoch vysokoškolského štúdia.

Za kladné vybavenie žiadosti a naše prijatie Vám vopred ďakujeme.

S úctou,

 prof. PhDr. Beáta Balogová, PhD.

 predsedníčka

 *Asociácia vzdelávateľov v sociálnej práci SR*

Kontaktné údaje:

Beáta Balogová –*Asociácia vzdelávateľov v sociálnej práci a Inštitút edukológie a sociálnej práce Filozofickej fakulty Prešovskej univerzity v Prešove, Ul. 17. Novembra 1, 080 78 Prešov (Tel.: 051/7570 239; 0918 817 362)*

Prílohy: *Komuniké vedúcich katedier zo dňa 16.6.2013 a podporné listy rektora univerzity a dekanov a dekaniek fakúlt verejných vysokých škôl*

S textom žiadosti sú oboznámení a deklarujú svoj súhlas nasledujúci vedúci katedier (v abecednom poradí) verejných vysokých škôl:

prof. PhDr. Beáta Balogová, PhD.

*riaditeľka Inštitútu edukológie a sociálnej práce Filozofickej fakulty Prešovskej univerzity v Prešove*

doc. PhDr. Alžbeta Brozmanová Gregorová, PhD.

*vedúca Katedry sociálnej práce Pedagogickej fakulty Univerzity Mateja Bela v Banskej Bystrici*

doc. PhDr. Ondrej Botek, PhD.

*vedúci Katedry sociálnej práce Fakulty zdravotníctva a sociálnej práce Trnavskej Univerzity v Trnave*

*zástupca TU FZaSP v Rade vysokých škôl SR*

prof. PhDr. Martina Mojtová, PhD.

*vedúca Katedry sociálnej práce a sociálnych vied Fakulty sociálnych vied a zdravotníctva Univerzity Konštantína Filozofa v Nitre*

doc. PhDr. Markéta Rusnáková, PhD.

*vedúca Katedry sociálnej práce Pedagogickej fakulty Katolíckej univerzity v Ružomberku*

*zástupkyňa KU PF v Rade vysokých škôl SR*

doc. PhDr. Ladislav Vaska, PhD.

*vedúci Katedry sociálnej práce Pedagogickej fakulty Univerzity Komenského v Bratislave*

*zástupca UK PdF v Rade vysokých škôl SR*

prof. PhDr. Eva Žiaková, CSc.

*vedúca Katedry sociálnej práce Filozofickej fakulty Univerzity P. J. Šafárika v Košiciach*

*členka pracovnej skupiny Akreditačnej komisie*

Na vedomie:

prof. Ing. Viktor Smieško, PhD*. – predseda Rady vysokých škôl SR*

prof. Ing. Rudolf Kropil, CSc. *– prezident Slovenskej rektorskej konferencie*

JUDr. Ján Richter *– minister práce, sociálnych vecí a rodiny SR*

JUDr. Nadežda Šebová *- generálna riaditeľka Sekcie sociálnej a rodinnej politiky, Ministerstvo práce, sociálnych vecí a rodiny SR*